Gazakrigen 2008–2009
Gaza-krigen var en nesten tre uker lang krig mellom Israel og den palestinske islamistiske gruppen Hamas. Konflikten inntraff med en rekke israelske luftangrep den 27. desember 2008 klokken 11.30 lokal tid på Gazastripen. Israel begrunnet angrepet med at det var et svar på rakettbeskytningen fra området mot sivile mål i Israel. Dette var den dødeligste og det kraftigste angrepet som Gazastripen hadde vært utsatt siden seksdagerskrigen i 1967. Den ble av avisa Haaretz sammenlignet med USAs angrep på Irak i 2003. Den 29. desember erklærte Israel krig mot Hamas, og den 3. januar gikk de inn med bakkestyrker. Etter 22 dager med krig ble det den 18. januar inngått ensidig våpenhvile fra begge parter. De israelske angrepene hadde til da resulterte i svært store ødeleggelser på Gazastripen og et stort tap av sivile liv. Israel fikk minimale skader under krigen og få drepte. Det ble både under og etter krigen fremsatt flere harde beskyldninger om at Israel hadde begått krigsforbrytelser i Gaza.